**Referat fra generalforsamling i Glostrup Musikor mandag den 14/2-2022 i Aktivitetscentret, Sydvestvej**

Tilstede: 18 stemmeberettigede medlemmer

Dagsorden:

1. Valg af dirigent
2. Bestyrelsens beretning
3. Fremlæggelse og godkendelse af det reviderede regnskab
4. Fastlæggelse af kontingent
5. Behandling af indkomne forslag
6. På valg:

Formand: Marianne D. Lausen, vælges for 1 år

Næstformand: Birgitte Pickering, vælges for 2 år

Kasserer: Annalisa Hansen, vælges for 2 år

Sekretær: Karin Storm, vælges for 2 år

Bestyrelsesmedlem: Birgit T. Odby, vælges for 1 år

2 Bestyrelsessuppleanter: Susanne Madsen og nyvalgt suppleant, vælges for 1 år

Revisor, vælges for 1 år

Revisorsuppleant, vælges for 1 år

1. Eventuelt

Marianne byder velkommen.

Ad 1.

Bestyrelsen foreslår Trine som dirigent, vælges enstemmigt. Trine takker for valget og siger at generalforsamlingen er rettidigt indkaldt.

Ad 2.

Formandsberetningen er sendt ud til alle medlemmerne. Der er ingen kommentarer til den bortset fra at det, som sædvanlig, er en fin beretning.

Ad 3.

 Annalisa kommenterer at det flotte resultat bl.a. er grundet i det flotte tilskud til koncerter fra Glostrup Kommune. Regnskabet godkendes uden øvrige kommentarer.

Ad 4.

Bestyrelsen foreslår at kontingentet ikke skal stige for nuværende da budgettet for denne sæson ser fornuftigt ud.

Ad 5.

Bestyrelsen foreslår nogle få ændringer i vedtægterne:

§ 4 For at være medlem af foreningen skal der betales kontingent også under eventuelle midlertidige nedlukninger på grund af pandemier og naturkatastrofer.

§ 5 Foreningen består af en bestyrelse, bestående af 5 aktive medlemmer og 2 suppleanter, der vælges på den ordinære generalforsamling. Formand og 1 bestyrelsesmedlem vælges på ulige år. Kassereren, næstformanden og sekretæren vælges på lige år. Der vælges 2 suppleanter for 1 år ad gangen. De 5 bestyrelsesmedlemmer varetager foreningens tarv.

§ 10 Glostrup Musikor tegner forsikring til dirigenten, men ikke til medlemmerne. Der henvises til medlemmernes egne ansvars- og fritidsforsikringer.

Forslagene godkendes.

Ad 6.

Følgende bestyrelsesmedlemmer, suppleanter og revisorer er på valg:

Formand Marianne D. Lausen: genvælges uden modkandidater

Næstformand Birgitte Pickering: genvælges uden modkandidater

Kasserer Annalisa Hansen: genvælges uden modkandidater

Sekretær Karin Storm: genvælges uden modkandidater

Bestyrelsesmedlem Birgit Odby: genvælges uden modkandidater

Bestyrelsessuppleant Susanne Madsen: genvælges uden modkandidater

Ny bestyrelsessuppleant Charlotte Nygaard Jensen: genvælges uden modkandidater

Revisor Kirsten Sand: genvælges uden modkandidater

Revisorsuppleant Birthe Kabell: genvælges uden modkandidater

Ad 7.

Marianne melder ud at festudvalget overgår til sopranerne. Mariann spørger om der ikke skal holdes nytårskur i år. Det plejer at være den anden lørdag i januar, da var vi lukket ned på grund af corona og indtil videre er der ikke planlagt noget på en ny dato.

Marianne siger, at der kommer en liste til næste øveaften hvor man kan skrive sig hvornår man er startet i koret.

Marianne overrækker en buket til Helle T som er fyldt rundt i vores lukkeperiode.

Trine takker for god ro og orden og erklærer generalforsamlingen for afsluttet-